ಲಾಲು ಪ್ರಸಾದ್ ಯಾದವ್ ಸಹವರ್ತಿ ಸೆರೆ
ನವದೆಹಲಿ, ನ.11- (ಪಿಟಿಐ) ಭೂ ಹಗರಣದ ಅಕ್ರಮ ಹಣ ವರ್ಗಾವಣೆ ಪ್ರಕರಣಕ್ಕೆ ಸಂಬಂಧಿಸಿದಂತೆ ಆರ್ಜೆಡಿ ಮುಖ್ಯಸ್ಥ ಲಾಲು ಪ್ರಸಾದ್ ಯಾದವ್ ಮತ್ತು ಅವರ ಪುತ್ರ ತೇಜಸ್ವಿ ಯಾದವ್ ಅವರ ಸಹವರ್ತಿ ಅಮಿತ್ ಕತ್ಯಾಲ್ ಎಂಬುವರನ್ನು ಜಾರಿ ನಿರ್ದೇಶನಾಲಯ ಬಂಧಿಸಿದೆ ಎಂದು ಅಕೃತ ಮೂಲಗಳು ತಿಳಿಸಿವೆ.
ಕತ್ಯಾಲ್ ಅವರನ್ನು ಶುಕ್ರವಾರ ಏಜೆನ್ಸಿ ವಶಕ್ಕೆ ತೆಗೆದುಕೊಂಡಿತು ಮತ್ತು ವಿಚಾರಣೆಯ ನಂತರ ಬಂಸಲಾಯಿತು ಎನ್ನಲಾಗಿದ್ದು, ಅವರನ್ನು ಸ್ಥಳೀಯ ನ್ಯಾಯಾಲಯಕ್ಕೆ ಹಾಜರುಪಡಿಸಿ ಇಡಿ ವಿಚಾರಣೆಗಾಗಿ ಆತನನ್ನು ಕಸ್ಟಡಿಗೆ ತೆಗೆದುಕೊಳ್ಳುವ ಸಾಧ್ಯತೆಗಳಿವೆ. ಸುಮಾರು ಎರಡು ತಿಂಗಳ ಕಾಲ ವಿಚಾರಣೆಗಾಗಿ ಏಜೆನ್ಸಿಯ ಸಮನ್ಸ್ನಿಂದ ಕತ್ಯಾಲ್ ತಪ್ಪಿಸಿಕೊಳ್ಳುತ್ತಿದ್ದರು ಎಂದು ಮೂಲಗಳು ತಿಳಿಸಿವೆ. ಈ ಪ್ರಕರಣದಲ್ಲಿ ತನ್ನ ವಿರುದ್ಧದ ಇಡಿ ಸಮನ್ಸ್ ರದ್ದುಗೊಳಿಸುವಂತೆ ಕೋರಿ ಸಲ್ಲಿಸಿದ್ದ ಮನವಿಯನ್ನು ದೆಹಲಿ ಹೈಕೋರ್ಟ್ ಇತ್ತೀಚೆಗೆ ತಿರಸ್ಕರಿಸಿತ್ತು.
80 ಭಾರತೀಯ ಮೀನುಗಾರರ ಬಿಡುಗಡೆ ಮಾಡಿದ ಪಾಕ್
ಲಾಲು ಪ್ರಸಾದ್, ಬಿಹಾರದ ಉಪಮುಖ್ಯಮಂತ್ರಿ ತೇಜಸ್ವಿ ಯಾದವ್ ಅವರ ಸಹೋದರಿಯರು ಮತ್ತು ಇತರರ ಆವರಣಗಳ ಮೇಲೆ ಏಜೆನ್ಸಿಯು ಮಾರ್ಚ್ನಲ್ಲಿ ಕಟ್ಯಾಲ್ನ ಆವರಣದ ಮೇಲೆ ದಾಳಿ ನಡೆಸಿತು. ಇಡಿ ಪ್ರಕಾರ ಕತ್ಯಾಲ್ ಅವರು ರಾಷ್ಟ್ರೀಯ ಜನತಾ ದಳ (ಆರ್ಜೆಡಿ) ಸುಪ್ರೀಂ ಲಾಲೂ ಅವರ ಆಪ್ತ ಸಹವರ್ತಿ ಮತ್ತು ಎ ಕೆ ಇನೋಸಿಸ್ಟಮ್ಸï ಪ್ರೈವೇಟ್ ಲಿಮಿಟೆಡ್ನ ಮಾಜಿ ನಿರ್ದೇಶಕರಾಗಿದ್ದಾರೆ.
ಎ ಕೆ ಇನೋಸಿಸ್ಟಮ್ಸï ಪ್ರೈವೇಟ್ ಲಿಮಿಟೆಡ್ ಪ್ರಕರಣದಲ್ಲಿ ಫಲಾನುಭವಿ ಕಂಪನಿ ಎಂದು ಹೇಳಲಾಗಿದೆ ಮತ್ತು ಅದರ ನೋಂದಾಯಿತ ವಿಳಾಸವು ದಕ್ಷಿಣ ದೆಹಲಿಯ ನ್ಯೂ ಫ್ರೆಂಡ್ಸ್ ಕಾಲೋನಿಯಲ್ಲಿರುವ ವಸತಿ ಕಟ್ಟಡವಾಗಿದೆ, ಇದನ್ನು ತೇಜಸ್ವಿ ಯಾದವ್ ಬಳಸುತ್ತಿದ್ದರು.ಲಾಲೂ ಪ್ರಸಾದ್ ಅವರು ಯುಪಿಎ-1 ಸರ್ಕಾರದಲ್ಲಿ ರೈಲ್ವೇ ಸಚಿವರಾಗಿದ್ದ ಅವಗೆ ಸಂಬಂಧಿಸಿದ ಹಗರಣವಾಗಿದೆ.